LIVE | Diskors mid-Deputat Prim Ministru u Ministru għas-Saħħa Chris Fearne dwar il-miżuri tal-Baġit 2021 għall-qasam tas-Saħħa. LIVE | Diskors mid-Deputat Prim Ministru u Ministru għas-Saħħa Chris Fearne dwar il-miżuri tal-Baġit 2021 għall-qasam tas-Saħħa. Posted by saħħa on Monday, November 2, 2020 .td_uid_2_5fa0fc1e5dfae_rand.td-a-rec-img{text-align:left}.td_uid_2_5fa0fc1e5dfae_rand.td-a-rec-img img{margin:0 auto 0 0} Il-Ministru għas-Saħħa Chris Fearne ħabbar li se jinfetaħ swab testing centre fl-Ajruport Internazzjonali ta' Malta biex jibdew isiru rapid testing fuq il-passiġġiera ġejjin mill-pajjiżi fuq il-lista oranġjo, bl-għan li jibdew isiru ħames darbiet iktar testijiet. Meta kien qed jitkellem fil-kumitat ta' provvista għall-ministeru tiegħu, Fearne qal li l-Gvern Taljan qed jipprovdi 350 vjal ieħor tal-remdesivir, mediċina li tingħata lill-pazjenti tal-Covid fl-ITU. Huwa fiehem li ta' kuljum qed jidħlu mat-12,000 telefonata fuq in-numru 111 u f'95% tal-każijiet dawn qed jiġu mwieġba f'inqas minn minuta. Ir-riżorsi fil-contact tracing se jżdiedu għal 100 persuna bl-aħħar sejħa li saret għall-ħaddiema tas-settur tat-turiżmu tiġbed interess kbir tant li applikaw 300 ruħ. Fearne qal li kellhom jitwaqqfu xi operazzjonijiet biex il-professjonisti jkunu jistgħu jagħtu daqqa t'id fl-ITU bis-swali tal-operazzjonijet jinżlu minn 16 għal 12. Il-viċi Prim Ministru qal li l-Gvern ħa t-tagħlimiet mill-każijiet li kellhom fid-djar tal-anzjani San Ġużepp u San Antonio, u issa anzjani bil-Covid qed jitpoġġu fi sptar ġdid fjamant 'The Good Samaritan' hospital f'San Pawl il-Baħar. Il-vaċċin jingħata biss meta jkun safe u mhux ġurnata qabel Huwa stqarr li l-previżjoni għandha li l-vaċċin se jasal f'Jannar. "Il-vaċċin jingħata biss meta jkun safe u mhux ġurnata qabel," qal il-viċi Prim Ministru. Huwa qal li hemm bżonn sitt xhur biex jitqassam mal-poplu kollu. Hu fiehem ir-rata ta' mortalitá hija baxxa f'Malta, taħt il-1% ta' dawk li jimirdu bil-Covid, mqabbla mat-8 % fl-Italja, 6% fir-Renju Unit u l-4% ta' Franza u Spanja. Fearne spiċċa b'appell għal poplu Malti. "Dan hu l-mument li nuru solidarjetà. Aħna poplu nisrani u issa hu ż-żmien li nuru kemm aħna nsara. .td_uid_3_5fa0fc1e5e2d1_rand.td-a-rec-img{text-align:left}.td_uid_3_5fa0fc1e5e2d1_rand.td-a-rec-img img{margin:0 auto 0 0}